Březník (Modrava)

Březník (germane Pürstling) estas solejo en Ĉeĥio, parto de municipo Modrava en distrikto Klatovy. Ĝi troviĝas en vasta valo de rojo Luzenský potok proksimume 7,5 km sudoriente de Modrava. 

Březník situas en katastra teritorio Filipova Huť kun areo 57,4 km2.

Historio
Tra Lusena valo en mezepoko kondukis Ora pado. Tiu ĉi vojo kunigis Bohemion kun Passau. La unua skribmencio pri la vilaĝo devenas el la jaro 1787. En la arbaristejon Pürstlink enmetis Karel Klostermann agadon de romano Ze světa lesních samot (El mondo de arbaraj solejoj), kiu okazas en la dua duono de la 19-a jarcento. La eksa Schwarzenberga arbaristejo estis en la jaroj 1998–2002 riparita kaj ŝanĝita en informcentrejon de Nacia parko Šumava.

 Naturkondiĉoj  
Březník troviĝas sur norda rando de Lusena valo de ebenaĵo Kvildské pláně, super kunfluejo de rojoj Luzenský kaj Březnický potok, per kiomestiĝas rojo Modravský potok, kiu estas ĉefa fonta alfluanto de rivero Vydra. La tuta areo estas unu el la plej pluvaj (longtempa mezproksimo 1552 mm, en la jaro 1922 eĉ 2132 mm) kaj la plej malvarmaj lokoj en Ĉeĥio. Ĝi troviĝas en severe protektata zono de la parko.

 Turismaj vojoj 
El Březník kondukas tra arbaro instruvojo nomita "Ŝanĝo de montara picearo". El la valo proponiĝas unu el la plej belaj belvidoj al Luzný/Lusen, kiu situas 300 m malantaŭ la ĉeĥa-germana limo en Bavario.

Sur la vojo de la eksa Ora pado kondukis ĝis la dua mondmilito turisma pado. Post ellandigo  de germanoj ĝi jam ne estis plu uzata. Mallongtempe tiu ĉi pado estis alirebla post falo de komunisma reĝimo, sed kun proklamo de la nacia parko ĝi fariĝis por turistoj el la ĉeĥa flanko denove nealirebla pro apero de urogalo. Limpasejon Modrý sloup do eblis ĝis la jaro 2009 atingi sole el la germana flanko, sed eĉ tie temas pri severe protektata areo kaj nemarkita pado. Ekde la jaro 2009 kondukas al Březník turisma trotuaro al la ŝtatlimo, kie ĝi estas liganta al limpasejo Modrý sloup kaj daŭrigas monto Luseno. La vojo ne kopias la devenan Oran padon, kondukanta tra Lusena valo, sed ĝi kondukas ĉirkaŭ la protektata areo sur deklivo de monto Špičník.

 Pluaj fotoj 

Rilataj artikoloj
 Luseno
 Lusena valo
 Landlimo de Ĉeĥio kaj Germanio

Eksteraj ligiloj
 Březník en Zanikleobce.cz

Kategorio:Solejoj en distrikto Klatovy
Kategorio:Modrava
Kategorio:Setlejoj en Šumava
Kategorio:Setlejoj en Nacia parko Šumava
Kategorio:Setlejoj sur landlimo de Ĉeĥio kaj Germanio